હિમાચલપ્રદેશની ચૂંટણીના કાર્યક્રમની જાહેરાત કરતી વખતે મુખ્ય ચૂંટણી કમિશનર એ. કે. જોતિએ જણાવ્યું હતું કે ગુજરાતની ચૂંટણીની તારીખ પણ હવે ટૂંક સમયમાં જાહેર થઈ જશે. એક માહિતી મુજબ ગુજરાત વિધાનસભાની ચૂંટણીની મતગણતરી ૧૮ ડિસેમ્બરે થવાની છે. ચૂંટણીપંચે હિમાચલ પ્રદેશની ચૂ્ંટણી ૯ નવેમ્બરે જાહેર કરી છે ત્યારે બીજી તરફ કોંગ્રેસ સહિત અન્ય રાજકીય પક્ષોએ આક્ષેપ કર્યો હતો કે ૧૬ ઓક્ટોબરે અમદાવાદમાં યોજાયેલી વડા પ્રધાન મોદીની ચૂંટણી રેલીની ચૂંટણીપંચ રાહ જોઈ રહ્યું હતું અને હવે મોદીનો ગુજરાત પ્રવાસ પૂરો થઈ ગયો છે. તેથી હવે આજે ગુજરાત વિધાનસભાની ચૂંટણી જાહેર થાય તેવી સંભાવના છે. હિમાચલની ચૂંટણીની જાહેરાત વખતે આજતકે મુખ્ય ચૂંટણી કમિશનર જોતિને પૂછ્યું હતું કે ગુજરાત વિધાનસભાની ચૂંટણી જાહેર નહિ કરવા પાછળનું કારણ શું છે? તેના જવાબમાં જોતિને સુપ્રીમ કોર્ટના હવાલાથી જણાવ્યું હતું કે ૮૫ દિવસનો સમય ચૂંટણીની જાહેરાત અને મતદાન દિવસના અંતર માટે ઘણાે ગણી શકાય.